open-index/open-wikipedia-markdown huggingface dataset:
Serengečio nacionalinis parkas

**Serengečio nacionalinis parkas** – didelis nacionalinis parkas Tanzanijoje, Afrikoje. Jis yra žymus dėl kasmetinės milijonų baltabarzdžių antilopių gnu ir 200 000 zebrų migracijos.

## Istorija
Virš 200 metų masajų genties žmonės ganė savo galvijus kaip jie patys vadino „bekraštėse“ lygumose, kol 1913 pirmas baltaodis žmogus, *Stewart Edwart White*, buvo įrašytas peržengęs šią teritoriją. Serengečio vardas kilo iš žodžio, kuris yra artimas *Maasai* genties žodžiui, apibūdinančiam šią teritoriją.

Vokiečių kolonistinė administracija teritoriją paskelbė saugoma 1921 metais. 1951 metais ji įgavo nacionalinio parko statusą, kurį patvirtino anglų vyriausybė. Jis tapo žymus po *Bernhard Grzimek* ir jo sūnaus *Michael* darbų praeito amžiaus šeštajame dešimtmetyje. Kartu jie parašė knygą ir sukūrė filmą „Serengetis neturi mirti“ (*Serengeti Shall Not Die*), plačiai pripažintas kaip vienas svarbiausių ankstyvųjų gamtos apsaugos dokumentinių filmų.

Viena iš nacionalinio įrengimo dalių, siekiant apsaugoti laukinę gamtą nuo žmonių įtakos, buvo vietinių gyventojų perkėlimas į *Ngorongoro* aukštikalnes. Iki šiol liko nemažai nesutarimų dėl šio žingsnio, nes teigiama, kad kolonistinė valdžia tai įvykdė prievarta ir apgaulės būdu.

Serengetis yra pirmas Tanzanijos nacionalinis parkas ir lieka svarbiausias šalies turizmo objektas.

## Geografija ir laukinė gamta
Parkas užima 14 763 km² teritoriją. Jis apima lygumų pievas, savanas ir miškingas teritorijas. Parkas išsidėstęs šiaurinėje šalies dalyje, šiaurėje ribojasi su Kenija bei jos *Masai Mara* nacionaliniu rezervatu. Pietryčiuose parkas ribojasi su Ngorongoro draustiniu, pietvakariuose su *Grumeti* medžiojimo rezervatu, vakaruose su *Ikorongo* ir *Grumeti* medžiojimo rezervatais ir šiaurės rytuose su *Loliondo* kontroliuojama medžiojimo zona.

Gyventi žmonėms nacionalinio parko teritorijoje yra draudžiama, išskyrus, TANAPA (*Tanzania National Parks Authority*) darbuotojus, Frankfurto zoologijos organizacijos mokslininkus ir darbuotojus bei įvairių viešbučių ir laikinų buveinių darbuotojus. Pagrindinė gyvenvietė yra Seronera, kurioje gyvena dauguma mokslininkų, parko valdyba bei egzistuoja pagrindinis aerodromas.

Be kanopinių migracijos parkas žinomas ir dėl geros laukinės gamtos būklės, ypač „Didžiojo Penketo“ – liūto, leopardo, dramblio, raganosio ir buivolo. Šios rūšys yra pagrindiniai turizmo traukos objektai, tačiau parke saugoma ir daug kitų gyvūnų rūšių, įskaitant gepardus, gazeles, žirafas bei didelę įvairių paukščių populiaciją.

## Valdymas ir apsauga
Dėl savo bio įvairovės ir ekologinės svarbos, parkas yra įrašytas į UNESCO saugomų objektų sąrašą. Valdymo organai visuose Tanzanijos parkuose yra TANAPA.

*Myles Turner* buvo vienas iš pirmųjų parko medžiojimo prižiūrėtojų ir įgavęs reputaciją įvedęs apsaugas prieš brakonieriavimą.

## Nuorodos
* Serengečio nacionalinio parko oficiali svetainė
* TANAPA
* World Heritage Sites Protected Areas – Serengeti
2006 m. Formulės 1 sezonas

**2006 m. Formulės 1 sezonas** buvo 57-as FIA rengtas Formulės 1 Pasaulio čempionatas.

Prieš sezoną ir sezono pradžioje išryškėjo 4 šio čempionato favoritai: Ferrari, Honda, McLaren, Renault. Pirmasius tris Grand Prix laimėjo Renault (antrame GP iškovojo abi prmasias vietas). McLaren greičiu nenusileido Renault, tačiau variklio patikimumo ir kitokios problemos neleido komandai parodyti savo pilno potencialo.

Toyota komanda nesugebėjo konkuruoti su lyderiais, ir nusirito į komandinės įskaitos galą, nors visi tikėjosi 2005 sezono (4 vieta) pasiekimų pakartojimo.

Gerą komandinę ir sportinę formą pademonstravo Williams, ypač debiutavęs komandoje vokietis Nico Rosberg. Red Bull Racing ir BMW-Sauber taip pat pavyko pelnyti taškų.

Komandinės įskaitos gale atsidūrė Toro Rosso, Spyker (sezono metu nupirkusi sezono pradžioje dalyvavusią Midland F1) ir Super Aguri.

Prieš Italijos Grand Prix Michael Schumacher (Ferrari) pranešė apie savo pasitraukimą iš Formulės 1 lenktynių.

Sezonui įpusėjus pilotų iskaitoje 1 vietą užėmė ispanas Fernando Alonso (Renault). Artimiausias varžovas, paskutinį sezoną dalyvaujantis Formulės 1 Pasaulio čempionate, 7 kartus pasaulio čempionas, vokietis Michael Schumacher (Ferrari) buvo atsilikęs 25 taškais. Tačiau, sezono antroje pusėje sugebėjo prisivyti ispaną. Japonijos Grand Prix metu sugedus Ferrari bolido varikliui Michael Schumacher praktiškai prarado galimybę kovoti dėl Formulės 1 čempiono titulo, nors teorinė galimybė dar buvo likusi. M. Schumacher būtų galėjęs tapti čempionu, jei laimėtų paskutinį Brazilijos GP, o F. Alonso nesurinktų taškų. Tokiu atveju abiejų pilotai būtų iškovoję po vienodai taškų, tačiau čempionu būtų tapes M. Schumacher, nes turėtų iškovojęs daugiau pergalių.

Paskutiniame Brazilijos Grand Prix pergalę iškovojo brazilas Felipe Massa (Ferrari). Tai prmas brazilas po legendinio F1 lenktynininko brazilo Ayrton Senna, kuriam pavyko iškovoti namų (Brazilijos GP).

Formulės 1 Pasaulio čempionais tapo ispanas Fernando Alonso (134 taškai) ir ir komanda Renault (206 taškai).

## Dalyviai
**2006 m. Formulės 1 čempionate** varžėsi 11 komandų.

Pastabos:
* 1. Jacques Villeneuve pasitraukė iš čempionato. Jį nuo Vengrijos GP pakeitė lenkų pilotas Robert Kubica.
* 2. Juan Pablo Montoya nutraukė karjera F1. Jį nuo Prancūzijos GP pakeitė ispanas Pedro de la Rosa.
* 3. Spyker dalyvauja nuo Kinijos GP pakeitusi komandą Midland F1 Racing)

## Etapai
2006 sezono tvarkaraštyje – 18 etapų. Pirmasis, Bahreino GP, prasidėjo kovo 12 d., o baigiamosios čempionato lenktynės įvyko spalio 22 d. dieną.

(*) Pilotas nefinišavo, tačiau buvo klasifikuotas, nes nuvažiavo 90 % distancijos.

## Pilotų įskaita

Paaiškinimas: **GP** – dalyvauta Grand Prix, **Pole poz.** – iškovota *Pole* pozicijų (1 starto vieta), **Gr. ratai** – greičiausių ratų skaičius.

## Komandinė įskaita

Paaiškinimas: **GP** – Grand Prix, **Pole poz.** – iškovota *Pole* pozicijų, **Gr. ratų** – greičiausių ratų skaičius.

## Padangų įskaita (neoficiali)

## Šaltiniai
Kantonas (reikšmės)

**Kantonas**:
* kantonas – tam tikra vėliavos sritis (Veksilologijos terminas);
* kantonas – tam tikra skydo dalis heraldikoje;
* kantonas – dabartinis arba istorinis administracinio padalinimo vienetas:
** kiekviena atskira valstybėlė, įeinanti į Šveicarijos Konfederacijos sudėtį, Šveicarijos administracinis suskirstymo vienetas;
** kai kurių kitų šalių (Belgija, Bolivija, Bosnija ir Hercegovina, Ekvadoras, Kosta Rika, Kvebekas, Liuksemburgas, Prancūzija) dabartinis arba istorinis administracinio padalinimo vienetas;
* Gvandžou miesto Kinijoje europietiškas pavadinimas;
* Kantonas – vienas iš daugelio miestų, besivadinančių *Canton*, Jungtinėse Amerikos Valstijose. Jų yra bent 16;
* Kantonas – miestas Ohajo valstijoje, JAV.
* Kantonas () – miesto rajonas Kardife (*Cardiff*), D. Britanija;
* Kantonas – toks imbiero skonio likeris.
* Kantono tarmė ( arba *[[Jue kalba]]* – ) – vienas iš kinų kalbos dialektų, kuriuo kalbama pietų Kinijoje.

Taip pat:
* Kantono sala ( ar *Kanton Island*) – didžiausia sala Fenikso salyne (Kiribatis).
Kantonas (veksilologija)

**Kantonas** – stačiakampio formos plotas, esantis viršutiniame prie flagštoko vėliavos kampe, paprastai besiskiriantis spalva. Jame gali būti pavaizduoti įvairūs simboliai, kartais - įrašyto santrumpos ar trumpi tekstai. *Kantonas* - veksilologijos terminas

## Sąrašas
Valstybinių vėliavų sarašas, kuriose yra kantonas:
*  Australijos vėliava
*  Čilės vėliava
*  Graikijos vėliava
*  JAV vėliava
*  Liberijos vėliava
*  Malaizijos vėliava
*  Naujosios Zelandijos vėliava
*  Samoa vėliava
*  Taivano vėliava (Kinijos Respublika)
*  Tongos vėliava
*  Tuvalu vėliava
*  Urugvajaus vėliava
Vaiteliai

**Vaiteliai** – kaimas šiauriniame Klaipėdos rajono savivaldybės pakraštyje, 4 km į pietryčius nuo Jokūbavo, šalia kelio . Kaime yra sodininkų bendrija „Vaiteliai“ (buvę Klaipėdos miesto kolektyviniai sodai).

## Istorija

1948 m. gegužės 6 d. kaime žuvo Lietuvos laisvės armijos Žemaičių apygardos Kardo rinktinės vadas Juozas Kėkštas-Drulis Juozas.

## Gyventojai

## Šaltiniai
Antarktidos vėliava

**[[Antarktida|Antarktidos]] [[vėliava]]** nėra oficialiai pripažintas jokios valstybės ar organizacijos Antarktidos simbolis.
Antarktida nėra valstybė ar kam nors priklausanti teritorija.

## Pasiūlymai

Yra keletas pasiūlymų kaip turėtų atrodyti Antarktidos vėliava, bet dažniausiai minimi Graham Bartram ir Whitney Smith vėliavų projektai.

### Graham Bartram Antarktidos vėliavos projektas

Britų veksilologo pasiūlyta Antarktidos vėliavos koncepcija yra sukurta Jungtinių Tautų Organizacijos vėliavos pagrindu.

Stačiakampiame mėlyname vėliavos plote per centrą įkomponuotas baltas Antarktidos žemėlapis.

Vėliavos projektas puvo pademonstruotas 2003 m. vykusiame 20-me Tarptautiniame Veksilologų kongrese (Stokholmas, Švedija). Ši vėliava turi daugiausia gerbėjų.

### Whitney Smith Antarktidos vėliavos projektas

Whitney Smith projektas – stačiakampiame oranžinės spalvos (oranžinė spalva siejama su tarptautine pagalba, saugumu) plote, prie flagštoko esančioje pusėje, įkomponuotas baltas simbolis – dvi žmogaus plaštakos laiko dalį žemės gaublio, kurioje yra Antarktidą. Virš jo radė **A** (A – pirmoji Antarktidos pavadinimo raidė).

Vėliava nebuvo rodoma oficialiuose renginiuose, tačiau šis projektas taip pat populiarus.

## Antarktidos teritorijų vėliavos
Kai kurios valstybės turi vėliavas reprezentuojančias arktines mokslines bazes įsikūrusias Antarktidoje ir teritorijas aplink jas.

### Britų Antarkties teritorijos vėliava

Baltame stačiakampyje kantone (keturkampio formos plotas, esantis viršutiniame prie flagštoko kampe) Jungtinės Karalystės vėliava. Laisvojoje (vėliavos dalis esanti priešingoje nuo flagštoko pusėje) vėliavos pusėje herbas skirtas Antarktidai. Jis, tarsi, padalintas į dvi dalis.
* Jungtinės Karalystės dalis. Ant žole nukloto pagrindo stovi auksinis liūtas, laikantis herbo skydą.
* Antarktidos dalis. Ant ledo pagrindo stovi karališkasis pingvinas.
Skydą vainikuoja šalmas at kurio šalmo papuošalas – tristiebis burinis laivas. Apačioje herbo devizas su užrašu*Research and Discovery* (liet. Tyrimai ir atradimai).

### Prancūzų Pietų ir Antarkties teritorijos vėliava
 
Vėliava savo kompozicija panaši į Britų Antarkties teritorijos vėliavą – skiriasi proporcijos ir spalvos. Mėlyname fone, kantone Prancūzijos vėliava, o laisvojoje pusėje *komisionierių* emblema.

### Argentinos Tierra del Fuego

Oranžinės ir mėlynos spalvos vėliava pagal diagonalę atskirta baltu paukščio siluetu, virš kurio, mėlyname fone, Pietų kryžiaus žvaigždyno baltos žvaigždės.

Vėliava yra adaptuota 1999 m., po konkurso šiai vėliavai sukurti.

### Čilės Magallanes Region vėliava

Čilės naudojama *Magallanes Region* vėliava yra mėlynas stačiakampis, kurio papėdėje (apačioje) įkomponuoti šeši geltoni, pariškinti balta fimbra, kalnai. Mėlyname plote įkomponuotas baltų žvaigždžių Pietų kryžiaus žvaigždynas yra paslinktas arčiau flagštoko.

Ši vėliava plazda Čilei priklausančiame Magelano regione, Tierra del Fuego salose.

## Nuorodos
* vexillum.com 
* flags.net
Galapaginis jūrų lokys

**Galapaginis jūrų lokys** (, ) – ausytųjų ruonių (*Otariidae*) šeimai priskiriami plėšrūs žinduoliai (*Carnivora*). Šie ruoniai aptinkami tik Galapagų salose.

## Aprašymas
Galapaginis jūrų lokiai yra mažiausi iš visų ausytųjų ruonių. Suaugusių patinų vidutinis kūno ilgis apie 150 cm, svoris apie 64 kg. Patelių vidutinis ilgis 120 cm, svoris – 28 kg. Minta daugiausia žuvimi ir galvakojais. Daugiau nei 70 % laiko praleidžia sausumoje, ilgiau nei bet kuri kita ruonių rūšis. Išgyvena apie 20 metų.

## Paplitimas, gausumas
Tai yra endeminė Galapagų salų rūšis, neaptinkama niekur kitur pasaulyje. Laikosi ant uolingų salų pakrančių, kurios yra vakarinėje salų pusėje, niekur nemigruoja.

Nuo XIX a. galapaginių jūrų lokių populiacija ėmė nykti. Dėl kailių buvo išžudyti tūkstančiai ruonių. Nuo 1959 m., siekiant apsaugoti šiuos ir kitus Galapagų salų gyvūnus, Ekvadoras Galapagų salas paskelbė nacionaliniu parku. Nuo tada rimtesnių ruonių brakonieriavimo atvejų neužfiksuota.

1978 m. galapaginių jūrų lokių populiaciją sudarė apie 75 000 individų.

Tačiau, nepaisant apsaugos įstatymų, tragišku smūgiu ruonių populiacijai tapo 1982 – 1983 El Ninjo sukelti klimato pasikeitimai. Mirė beveik visi ruoniukai ir apie 30% suaugusių.

2006 m. ruonių populiaciją sudarė tik 10 000 – 15 000 gyvūnų.

Nuo 1982 m įrašytas į Tarptautinę raudonąją knygą. 1996 m. statusas pakeistas į Pažeidžiamų (*Vulnerable*, ***VU***) kategoriją. Nuo 2008 m. į Nykstančių (*Endangered*, ***EN***) kategoriją

## Taksonomija
Kartais rūšis yra laikoma Pietų Amerikos jūrų lokio (*Arctocephalus australis*) porūšiu  *Arctocephalus australis galapagoensis*, kadangi filogenetiškai yra labai artima šiai rūšiai.

## Šaltiniai
Havajinis ruonis vienuolis

**Havajinis ruonis vienuolis** (*Monachus schauinslandi*) – šie ruoniai paplitę šiaurės vakarų Havajų negyvenamose salose. Minta priedugnės ir rifuose gyvenančiomis žuvimis. Patinai sveria nuo 180 kg iki 270 kg, o patelės būna šiek tiek didesnės.
## Šaltiniai
Larry Bird

**Larry Joe Bird** (g. 1956 m. gruodžio 7 d. West Baden Springs, Indiana) – JAV krepšininkas, žaidęs NBA Bostono „Celtics“ komandoje 1979–1992 metais. 1980 m. išrinktas NBA metų naujoku.

Tris kartus laimėjo NBA čempionatą (1981, 1984, 1986 m.) ir tris kartus pripažintas NBA naudingiausiu žaidėju (1984, 1985, 1986 m.). 10 kartų pateko į sezono simbolinį dešimtuką (1980–88 pirmoji komanda, 1990- antroji komanda). 1992 m. su JAV rinktine laimėjo olimpinį auksą.

1996 m. Bird buvo įtrauktas NBA 50-mečio Visų laikų komandą. Nuo 1998 m. jis yra Krepšinio šlovės muziejaus narys.

Laikomas vienu geriausiu baltaodžių NBA žaidėju. Baigęs krepšininko karjerą tapo treneriu. Debiutiniais metais treniruodamas Indiana Pacers buvo išrinktas sezono geriausiu treneriu.

## Šaltiniai
Balčiai (reikšmės)

**Balčiais** vadinami kaimai:

* Raseinių rajone;
* Šilutės rajone;
* Tauragės rajone;
* Utenos rajone;
* Vižainio valsčiuje (Lenkija);
* Zarasų rajone.
Vladislovas Dembskis

**Vladislovas Dembskis** (1831 m. gegužės 19 d. Lepšiuose, Joniškio raj. – 1913 m. lapkričio 12 d. Scrantone, JAV, palaidotas Ginkūnuose prie Šiaulių) – vertėjas, publicistas, laisvamanis.

Mokėsi Raseiniuose, Šiauliuose.1860 m. baigė Varnių kunigų seminariją, kunigavo Žemaitijoje – vikaravo Varniuose, Plungėje, Ylakiuose ir Kražiuose.

## 1863 sukilimas
Aktyviai dalyvavo 1863 metų sukilime: iš sakyklos perskaitė sukilėlių manifestą ir pats išėjo į sukilimą, Robako slapyvardžiu stojo į Banevičiaus ir Šimkevičiaus sukilėlių būrį, buvo būrio kapelionas, vėliau persikėlė į Stanevičiaus (Pisarskio) būrį ir su Bagdanavičiaus vyrais Varniuose dalyvavo mūšiuose, buvo sužeistas.

## Emigracija
Po 1863 m. spalio pradžioje nesėkmingo sukilėliams mūšio ties Tryškiais pasitraukė į Klaipėdą, vėliau emigravo į Vokietiją, kunigavo Prancūzijoje, Šveicarijoje, nuo 1880 m. JAV lietuvių ir lenkų parapijose. 1892 m. apsigyveno pas J. Šliūpą, metė kunigystę. 1900–1910 m. Lietuvių laisvamanių susivienijimo Amerikoje sekretorius.

1925 m. V. Dembskio palaikai perkelti į Ginkūnų laisvamanių kapines.

## Kūryba
Bendradarbiavo laikraščiuose „Nauja gadynė“, Apšvieta, Garsas. Į lietuvių kalbą 1870 m. išvertė Hughes Felicité Robert de Lamennais *Knygos teisybių*.

V. Dembskis parašė darbų, propaguojančių materializmą ir ateizmą.

## Bibliografija
* *Iš ko kyla melai ir visokios skriaudos žmonijoje* (1899);
* *Imtynės varguolių su bagočiais* (1900);
* *Ar vyskupas Valančius (Volončauskas) nebuvo viliugu lietuvystės?* (1901);
* *Kankintojai ir kankintiniai už mokslą* (1905);
* *Inkvizicija, arba Atpirkimas žmonių nuo šėtono* (1909).

## Literatūra
* Jonas Šliūpas ir kt. *Kunigas Vladislovas Dembskis. Jo gyvenimas, raštai ir darbai*. – New York, 1916.

## Nuorodos
* Laisvamanybė Lietuvoje, Aldona Gaigalaitė
Imperatoriaus Karolio V baudžiamasis teisynas

**Imperatoriaus Karolio V baudžiamasis teisynas** (, *Keyser Karls des fünfften peinlich gerichts ordnung*) žinomas kaip **Constitutio Criminalis Carolina** (**CCC**), **Karolina** – 1532 m. Karlo V teisynas, istorinis baudžiamosios ir baudžiamojo proceso teisės šaltinis.

## Istorija

*Constitutio Criminalis Carolina* sutrumpintai yra vadinama tiesiog Karolina (*Carolina*). CCC laikomas pirmuoju Vokietijos baudžiamosios teisės sąvadu (kodeksu), kuriame moderniai (pagal to meto teisės technikos lygį) buvo sistemintos baudžiamosios ir baudžiamojo proceso normos. Remiantis teisynu buvo vykdomas inkvizicinis teismo procesas (raganų medžioklė). Teisyne įtvirtintos kai kurios itin šiuolaikiškos nuostatos. Pvz., privalomas teismo proceso fiksavimas raštu (posėdžio protokolavimo institutas).

Karolio V baudžiamasis teisynas buvo sukurtas remiantis iš dalies ir 1507 m. Johann Freiherr von Schwarzenberg sudaryto Bambergo teisyno *Bambergensis* (kartu ir „kalavijo teisės“, *[[Blutgerichtsbarkeit]]*) nuostatomis, Bambergo baudžiamuoju sąvadu.

Pilnas baudžiamojo teisyno pavadinimas, titulinis puslapis - Visų šviesiausiojo galingiausio [visus] įveikiančio šventosios Romos Imperijos Kaizerio Karolio penktojo baudžiamoji teisena, skaityta, sukurta ir priimta Reichstaguose Augsburge ir Regensburge, trisdešimtais, trisdešimt antraisiais metais (sen. ).

## Nusikaltimai pagal teisyną
Sunkūs nusikaltimai pagal CCC buvo:
* Žiauri žmogžudystė
* Nužudymas
* Plėšimas
* Padegimas
* Burtininkavimas.

## Literatūra
* *Die peinliche Gerichtsordnung Kaiser Karls V. und des Heiligen Römischen Reichs von 1532 = (Carolina).* Hrsg. und erl. von Friedrich-Christian Schroeder. Stuttgart: Reclam 2000 ISBN 3-15-018064-3.
* Elmar Geus: *Mörder, Diebe, Räuber: historische Betrachtung des deutschen Strafrechts von der Carolina bis zum Reichsstrafgfesetzbuch.* Berlin: Scrîpvaz-Verlag Krauskopf 2002 ISBN 3-931278-14-X
* Julius Friedrich Malblank: *Geschichte der peinlichen Gerichtsordnung von Kaiser Karl V.* Nürnberg: Grattenauer 1782 (Nachdruck: Goldbach: Keip 1998 ISBN 3-8051-0418-9)

## Šaltiniai
Cerera (reikšmės)

**Cerera** gali reikši:
* Cerera – derlingumo deivė Romėnų mitologijoje;
* Cerera – nykštukinė planeta (anksčiau laikyta asteroidu).
Jonas Daugirdas

**Jonas Daugirdas** () m. 1443 m.) – Lietuvos Didžiosios Kunigaikštystės didikas, bajorų Daugirdų giminės pradininkas. Tėvas Gedigaudas (), Salkio sūnus, gimė apie 1350 m., „Gulbės“ senojo herbo giminė. Sutuoktinė - Kotryna (), Jaunio Daugėlos Valimantaičio duktė. Šaltiniuose minimi du Jono Daugirdo sūnūs Andrius Daugirdas ir Mykolas Daugirdas.
Jono Daugirdo valdos: Nemenčinė, Svyrėnai (Astravo raj.), Lentupiai (Pastovių raj., Vitebsko srity), Medilas (Minsko sritis).

## Biografija

Daugirdas gimė apie 1380 m. senoje Lietuvos didikų šeimoje, kurios herbas Gulbė. Jo tėvas - Gedigaudas Salkaitis - buvo Podolės vaivada (seniūnas), vėliau LDK Vytauto paskirtas valdyti Smolenską. Per Lietuvos krikštą sūnus ir tėvas kartu priėmė krikščionybę, Daugirdui buvo suteiktas Jono vardas, o jo tėvui - Jurgio vardas. 1413 m. Horodlės unijos metu Jonui Daugirdui buvo suteiktas naujas giminės herbas „Jaučio galva“ (). Jono Daugirdo pailkuonys naudojosi tiek naujuoju, tiek senuoju giminės herbais.
 
Jonas Daugirdas, kaip ir jo tėvas, buvo Lietuvos didžiojo kunigaikščio Vytauto Didžiojo bendražygis. Vienas iš 1401 m. Vilniaus-Radomo, 1413 m. Horodlės sutarčių su Lenkija, 1435 m. Brastos taikos su Vokiečių ordinu liudytojų. Nuo 1424 m. LDK rūmų maršalka; iki 1430 m. Podolės Kameneco seniūnas. 1430–1434 m. Lucko seniūnas. 1434–1443 Vilniaus vaivada.

Mirus Vytautui Didžiajam, 1430 m. Podolės bajorų suimtas, jo valdytos vakarinės žemės prijungtos prie Lenkijos. Remdamas Žygimanto Kęstutaičio kandidatūrą į didžiuosius kunigaikščius gavo valdų apie Rudaminą (prie Vilniaus). Kaip LDK valdovo Žygimanto Kęstutaičio atstovas 1434 m. dalyvavo Vladislovo III Jogailaičio karūnacijoje Lenkijos karaliumi. 1440 m. su Trakų vaivada Petru Leliušu, Jonu Čartoryskiu ir Aleksandru Čartoryskiu Trakuose nužudė Lietuvos didijį kunigaikštį Žygimantą Kęstutaitį. Rėmė Kazimiero kandidatūrą į LDK sostą. Jį išrinkus tapo vienu įtakingiausių Didžiojo kunigaikščio tarybos narių, iš jo gavo valdų apie Lucką.

## Šaltiniai

|-
Amar'e Stoudemire

**Amaras Staudemairas** (; g. 1982 m. lapkričio 16 d.) –  karjerą baigęs JAV krepšininkas. Žaidė tiek sunkiojo krašto, tiek vidurio puolėjo pozicijose. Didžiąją savo karjeros dalį praleido NBA lygoje.

## Karjera
2010 m. liepos 8 d. pasirašė penkerių metų kontraktą su New York „Knicks“ klubu. 

2016 m. rugpjūčio pradžioje pasirašė dvejų metų sutartį su Izraelio Jeruzalės „Hapoel“ klubu, su kuriuo tapo Izraelio čempionu. 2017 m. rugsėjo 1 d. paskelbė jog baigia profesionalaus krepšininko karjerą.

2018 m. pavasarį, būdamas 35 metų amžiaus, paskelbė, kad autšaukia savo pasitraukimą iš krepšinio, ir bandys sugrįžti į NBA lygą. Tam neįvykus, 2018 m. rugsėjo 24 d., sugrįžo į Jeruzalės „Hapoel“ klubą, 2018-2019 m. sezone rungtyniaujantį FIBA Čempionų lygoje. 

## Pasiekimai
* NBA metų naujokas (2003 m.)
* Olimpinių žaidynių bronzos medalio laimėtojas (2004 m. )
* Išrinktas į pirmąją geriausių NBA žaidėjų komandą (2007 m.) 
* Izraelio krepšinio taurės laimėtojas (2016 m.)
* Izraelio krepšinio lygos čempionas (2017 m.)
* 4 kartus išrinktas į antrąją geriausių NBA žaidėjų komandą (2005, 2008, 2010, 2011 m.)
* 6 kartus žaidė NBA Visų žvaigždžių rungtynėse (2005, 2017-2011 m.)

## Šaltiniai
ASK/Ogre

**ASK/Ogre** – Latvijos ledo ritulio lygos komanda, esanti Uogrėje, Latvijoje. Dalį klubo finansavimo vykdo armijos sporto klubas.

## Žaidėjai
DHK Latgale

**DHK Latgale** – Latvijos ledo ritulio lygos komanda, esanti Daugpilyje, Latvijoje.

## Žaidėjai

## Nuorodos
* DHK Latgale oficiali svetainė
Melsvažalė gleiviabudė

**Melsvažalė gleiviabudė** (*Stropharia aeruginosa*) – gleiviabudinių (*Strophariaceae*) šeimos grybų rūšis.

Vaisiakūniai smulkūs, vidutinio didumo, gleivėti. Kepurėlė 3-7 (10) cm skersmens, jaunų grybų varpelio formos, senesnių – iškili, plaušuota, gleivėta, melsvai žalia, kartais išblukusi iki gelsvos, žalsvai gelsvos, pakraščiai su dalinio apdangalo liekanomis.
Lakšteliai pilkšvi, vėliau violetiškai rudi, šokoladinės spalvos, tankūs, priaugtiniai. Kotas 4-10 cm ilgio, 1-2 cm storio, kepurėlės spalvos, su gležnu rinkiu, žemiau jo iki pagrindo plaušuotas, žvynuotas. Trama žalsva, plona, nelabai malonaus kvapo, skonio, bet nekarti.

Auga liepos–spalio mėnesiais miškuose, parkuose, kartais soduose ant supuvusių kelmų, ant žemės, dažnai tarp dilgėlių. Grybas valgomas, nulupus odelę. Lietuvoje neretas grybas.

## Šaltiniai
Žvynuotoji skujagalvė

**Žvynuotoji skujagalvė** (*Pholiota squarrosa*) – skujagalvių (*Pholiota*) genties grybų rūšis.

Vaisiakūniai dideli, šerpetoti, žvynuoti. Kepurėlė 5-15 cm skersmens, jauna ovališkai kūgiška, senesnių grybų iškili, paplokščia, gelsvai rusva, ochrinė, rusva, rusvai geltona, apšepusi smailiais žvyneliais. Lakšteliai pilkai rusvi, rudi, tankūs, priaugtiniai.
Kotas 7-12 (15) cm ilgio, 0,5-2 (3) cm storio, į pagrindą smailėjantis, su rudu plaušuotu šydu, plaušuotas, žvynuotas. Trama balsva, žalsvai gelsva, tampri, nemalonaus kvapo ir skonio.

Auga rugpjūčio–spalio mėnesiais ant gyvų ir negyvų medžių kamienų, pagrindo, ant kelmų, stuobrių, dideliais kupstais. Grybas valgomas, bet menkavertis.

## Šaltiniai
Paprastoji kelmiukė

**Paprastoji kelmiukė**, arba **kislioji kelmiukė** (*Kuehneromyces mutabilis*) – kelmiukių (*Kuehneromyces*) genties grybų rūšis.

Vaisiakūniai smulkūs, vidutinio didumo. Kepurėlė 3-7 cm skersmens, jauna išgaubta varpelio formos, vėliau iškili, su buku, tamsesniu nei kepurėlės pakraščiai gūbreliu, rudai geltona, o sendama pašviesėja, lygi, pakraščiai su dalinio apdangalo liekanomis. Lakšteliai pilkai rudi, tankūs, šiek tiek kotu nuaugę žemyn. Kotas 4-8 cm ilgio, 0,3-0,8 (1) cm storio, prie kepurėlės pilkšvas, su baltais taškeliais, žemiau rausvai rudas, plaušuotas, su ryškiai rusvu, plaušuotu rinkiu. Trama malonaus kvapo ir skonio, gelsvos spalvos.

Auga birželio–spalio mėnesiais ant lapuočių, rečiau spygliuočių medžių kelmų, stuobrių, išvartų, dažniausiai auga didelėmis grupėmis ar kupstais. Grybas valgomas, III kategorijos. Vartojamas šviežias, sūdytas, marinuotas.

## Šaltiniai
Švelnioji kelmabudė

**Švelnioji kelmabudė** (*Hypholoma capnoides*) – kelmabudžių (*Hypholoma*) genties grybų rūšis.

Vaisiakūniai smulkūs, vidutinio didumo. Kepurėlė 3-5 (8) cm skersmens, jauna kūgiška, iškili, vėliau paplokščia, lygi, rudai geltona. Lakšteliai pilkšvi, senesnių grybų violetiškai pilki, pilkai purpuriniai, pilkai šokoladiniai, prie koto priaugę.
Kotas 3-10 cm ilgio, 0,5-2 cm storio, pilkai gelsvas, prie pagrindo rusvas, truputį plaušuotas, be rinkio. Trama gelsva.

Auga rugpjūčio–lapkričio mėnesiais ant eglės, pušies kelmų, stuobrių. Grybas valgomas, bet nelabai gero skonio.

## Šaltiniai
Geltonrudė kelmabudė

**Geltonrudė kelmabudė** (*Hypholoma sublateritium*) – kelmabudžių (*Hypholoma*) genties grybų rūšis.

Labai panaši į švelniąją kelmabudę, tik kepurėlės spalva – plytos raudonumo.

Auga dažniau ant lapuočių, retai ant spygliuočių medžių negyvos medienos. Valgomas, bet menkavertis.
Tracy McGrady

**Treisis Lamaras Makgreidis** (, g. 1979 m. gegužės 24 d.) – buvęs JAV krepšininkas. Jis į NBA pateko tiesiai po vidurinės mokyklos baigimo. Pagal rezultatyvumą vienas iš pirmaujančių lygoje 2001–2006 m.

Vaikystėje jis susižavėjo beisbolu, vėliau krepšiniu ir žaidė Auberndeilo vidurinės mokyklos komandoje. Trečiaisiais vidurinės mokyklos komandai atstovavimo metais Tracy jau rinkdavo po 23 taškus ir atkovodavo po 12 kamuolių, bet dėl problemų su mokslais buvo išmestas iš komandos. 1996 m. pažįstamo trenerio įkalbintas, prisijungė prie Mount Zion Krikščioniškosios Akademijos iš Darhemo, Šiaurės Karolinos. Baigę vidurinę, vietoj ketverių metų žaidimo NCAA, jis nusprendė pateikti paraišką 1997 m. NBA naujokų biržoje. Jį 9-uoju šaukimu pasirinko Toronto „Raptors“.

2000 m. rugpjūčio 3 d. jis buvo iškeistas Orlando „Magic“ komandai. 2002–2003 metų sezoną Tracy pelnė po 32,1 taško ir per visą sezoną pelnė 2407 taškus. Tai pats rezultatyviausias sezonas jo karjeroje.

2004 m. birželio 29 d. T. McGrady, kartu su dar trimis žaidėjais buvo iškeistas Hiustono „Rockets“ klubui.

2010 m. vasario 18 d. jis pateko į trijų komandų mainus ir buvo iškeistas Niujorko „Knicks“ komandai. 2010 m. rugpjūčio 17 d. pasirašė vienerių metų sutartį su Detroito „Pistons“ klubu.

2011 m. gruodžio 9 d. pasirašė vienerių metų sutartį su Atlantos „Hawks“ klubu.

2012 m. spalio pradžioje pasirašė vienerių metų sutartį su Kinijos CBA lygoje žaidžiančia Čingdao „DoubleStar Eagles“ komanda. 2013 m. balandžio 16 d. sugrįžo į NBA ir pasirašė kontraktą iki sezono pabaigos su San Antonijo „Spurs“ klubu.

Su savo žmona CleRenda Harris jie yra susilaukę dviejų dukterų ir sūnaus, kuris gimė 2005-ųjų gruodžio 27-ąją, rungtynių tarp Jutos „Jazz“ ir Hiustono „Rockets“ metu. „Rockets“ jas pralaimėjo 82–74, o Tracy didžiosios pertraukos metu išvyko į ligoninę, kad dalyvautų gimdyme.

Tracy McGrady veidas pavaizduotas ant „NBA Live 2007“ žaidimo viršelio.

2013 m. rugpjūčio 27 d. Baigė karjerą NBA. T.McGrady teigė, kad dar keletą metų pažais užsienyje.

## Pasiekimai
* 2001–2008 metų NBA visų žvaigždžių rungtynių dalyvis
* 2001 metais išrinktas didžiausią pažangą padariusiu NBA žaidėju
* 2003, 2004 m. NBA rezultatyviausias žaidėjas (taškų vidurkis atitinkamai 32,1 ir 28,0)
## Išnašos

## Nuorodos
* Oficialus žaidėjo puslapis
Guano Apes

**„Guano Apes“** – vokiečių pankroko grupė, susikūrusi 1994 metais Getingene, Žemutinėje Saksonijoje, Vokietijoje.

## Grupės sudėtis

;Dabartiniai narai
* Sandra Nasić – vokalistė (1994–2005, 2009–dabar)
* Henning Rümenapp – gitaristas (1994–2005, 2009–dabar)
* Stefan Ude – bosistas (1994–2005, 2009–dabar)
* Dennis Poschwatta – būgnininkas (1994–2005, 2009–dabar)

## Diskografija

**Studijiniai albumai**

* *[[Proud Like a God]]* (1997) (Gun Records)
* *[[Don’t Give Me Names]]* (2000) (Gun Records)
* *[[Walking on a Thin Line]]* (2003) (Gun Records)
* *[[Bel Air]]* (2011) (Columbia Records)
* *[[Off-Line]]* (2014) (Columbia Records)

## Apdovanojimai

* Comet už *Proud Like A God*
* ECHO už *Proud Like A God* ir * Don’t Give Me Names*
* MTV Music Award (2001)
* Eins Live Krone – kaip geriausia grupė ir Sandra Nasić kaip geriausia vokalistė.

## Nuorodos

* Oficiali svetainė
* Guano Apes last.fm svetainėje
* Guano Apes Discogs svetainėje
Yuta Tabuse

**Juta Tabusė** (, g. 1980 m. spalio 5 d.) – Japonijos krepšininkas, žaidžiantis Japonijos krepšinio B lygoje besivaržančioje Točigio „Brex“ komandoje.

## Karjera
2003 m. J. Tabuse tapo pirmasis japonas. žaidęs NBA vasaros lygoje. Tą pačią vasarą J. Tabusė pasirašė sutartį su Denverio „Nuggets“, tačiau dar neprasidėjus reguliariajam sezonui sutartis buvo nutraukta ir J. Tabusė 2003–2004 metų sezoną žaidė ABA lygos Long Byčo „Jam“ komandoje. 

2004 m. vasarą dalyvavo Finikso „Suns“ vasaros stovykloje, su šiuo klubu pasirašė sutartį ir sužaidė keletą reguliariojo sezono rungtynių, tačiau gruodžio mėnesį sutartis buvo nutraukta ir krepšininkas grįžo į Long Byčo „Jam“. 

2005 m. vasarą žaidėjas pasirašė sutartį su Los Andželo „Clippers“, tačiau prieš reguliarųjį sezoną buvo atleistas ir sezoną praleido NBA D-lygos Albukerkės „Thunderbirds“ komandoje.

2008 m. rugsėjo 28 d. sugrįžo į Japoniją ir pasirodė Točigio „Brex“ komandos gretose.

## Pasiekimai

* 1998 m. Azijos jaunimo iki 18 metų krepšinio čempionatas – 
* 2010 m. William Jones taurė – 
* 2017, 2022 m. Japonijos krepšinio B-lygos čempionas
* 2010 m. Japonijos krepšinio lygos finalo naudingiausias žaidėjas
* 2010 m. Japonijos krepšinio lygos čempionas
* 2004 m. ABA čempionas

## Šaltiniai
Sertralinas

**Sertralinas** – biologiškai aktyvi medžiaga, IUPAC pavadinimu* (1S) - cis-4-(3,4-dichlorofenil)-1,2,3,4-tetrahidro-N-metil-1-naftalenaminas*,
hidrochlorido druskos pavidalu vartojama kaip SSRI tipo antidepresantas, žinoma daugybe pavadinimų – *Zoloft, Sertralin, Lustral, Apo-Sertral, Asentra, Gladem, Serlift, Stimuloton, Xydep, Serlain, Concorz*.

Sertralinas, kaip ir visi SSRI, inhibituoja neuromediatoriaus serotonino perkėlimą sinapsėje, todėl santykinai padidina serotonino koncentraciją sinapsiniame plyšyje.

## Indikacijos
Kadangi sertralinas padidina serotonino koncentraciją tarpsinapsiniame plyšyje, dažniausiai vartojamas kaip antidepresantas, šalinti nerimui, taip pat gali būti išrašytas gydyti nerimo sutrikimus, paniką, sociofobiją, potrauminiam stresui švelninti.

## Šalutiniai poveikiai

Vartojimas gali sukelti miego sutrikimus, nuovargį, tremorą, anorgazmiją. Sertralinas taip pat truputį padidina dopamino koncentraciją.

## Pripratimas

Sertralinas nesukelia nei fizinės nei psichologinės priklausomybės, tačiau, baigus vartoti, gali pasireikšti galvos svaigimas, drebulys, nerimas, pykinimas ir širdies plakimas.

## Išnašos
Majestic 12

**Majestic 12** (dar žinoma kaip **Majic 12**, **Majestic Trust**, **MJ 12** ar **MJ XII**) – kodinis pavadinimas tariamai slaptai komisijai JAV, sudarytai iš mokslininkų, kariškių ir valstybės pareigūnų specialiu prezidento Harry S. Truman įsakymu. Komisijos tikslas buvo tirti Rozvelo katastrofą – tariamą nežemiškos kilmės erdvėlaivio sudužimą.

Majestic 12 yra viena iš populiariausių NSO sąmokslų teorijų Jungtinėse Amerikos Valstijose ir kiek mažiau populiari už jų ribų. Ši komisija figūruoja daugumoje su Rozvelo incidentu susijusių gandų. Pagal radikaliausią versiją, Majestic 12 sudarė sąmokslą su po katastrofos gyvais likusiais ateiviais. Mainais į nežemiškas technologijas, ateiviai gavo leidimą grobti žmones savo eksperimentams. Tuo būdu šioje versijoje slaptoji komisija valdo JAV ir praktiškai visą pasaulį, o apie jos veiklą nėra informuojami net Valstijų prezidentai.

## Šaltiniai
Kevin Garnett

**Kevin Garnett** (*Kevinas Garnetas*, g. 1976 m. gegužės 19 d. Mauldine) – buvęs NBA krepšininkas, žaidęs Minesotos „Timberwolves, Bostono "Celtics" bei Bruklino "Nets" komandose.

K.Garnett žaidė Minesotos „Timberwolves“ komandoje nuo 1995 iki 2007 metų ir vienu metu buvo ilgiausiai žaidžiantis už vieną klubą. Kevino Garneto pravardė yra jo inicialai *KG*.

Paskelbė apie savo karjeros pabaigą 2015 metų rugsėjį.

## Vidurinė mokykla

Pirmuosius tris gimnazijos metus jis žaidė savo gimtajame mieste Mauldine, Pietų Karolinoje. Paskutinę vasarą prieš mokyklos baigimą jis atsidūrė įvykių sūkuryje, kai paaštrėjo santykiai tarp baltųjų ir juodaodžių krepšininkų. Nors ir nebuvo prisidėjęs tiesiogiai, Garnett buvo areštuotas. Išsigandęs tolimesnių pasekmių, jis nusprendė persikelti į Čikagą, kur vidurinį išsilavinimą gavo *Farragut Career Academy*. Mokykla laimėjo 28 rungtynes ir patyrė 2 pralaimėjimus, tuo tarpu „*[[USA Today]]*“ jį išrinko Metų krepšininku. Jis taip pat buvo pripažintas geriausiu krepšininku Ilinojaus valstijoje. Jo pelnytų taškų vidurkis siekė 25,2 taško, 17,9 atkovoti kamuoliai, 6,7 rezultatyvūs perdavimai ir 6,5 blokuoti kamuoliai bei 66,7 % taiklumas atakuojant krepšį.

1995 m. baigęs Čikagos *Farragut Career Academy* 5 šaukimu pakviestas naujokų biržoje. Jis buvo pirmas NBA žaidėjas pakviestas po vidurinės mokyklos per paskutinius 20 metų.

## Profesionali karjera

2007 m. Kevinas Garnetas buvo iškeistas į Al Jeferson, Ryan Gomes, Sebastian Telfair, Gerald Green, Theo Ratliff.

## Pasiekimai

* 2000 metų olimpinis čempionas
* 2003 metais išrinktas NBA Visų žvaigždžių rungtynių naudingiausiu žaidėju
* 2004 metais tapo NBA naudingiausiu žaidėju
* 2008 metais tapo NBA čempionu

## Nuorodos

* NBA lygos puslapis apie K. Garnetą
* Oficialus žaidėjo puslapis
Talis

Žodis **Talis** reiškia:
* Talis Miletietis – senovės graikų filosofas, ikisokratikas;
* Michailas Talis – TSRS šachmatininkas, buvęs šachmatų pasaulio čempionas 1960–1961;
* Talis (elementas) – cheminis elementas;
* Talis – vasarinių rapsų veislė.
Jonaičiai

**Jonaičiais** vadinami kaimai:

* Akmenės rajone:
** Jonaičiai I,
** Jonaičiai II;
* Joniškio rajone;
* Kelmės rajone;
* Mažeikių rajone;
* Radviliškio rajone;
* Raseinių rajone;
* Šilalės rajone;
* Šilutės rajone;
* Telšių rajone:
** Degaičių seniūnijoje,
** Luokės seniūnijoje;
* Vilkaviškio rajone.
Žodžio laisvė

**Žodžio laisvė** (kartais įvardinama kaip **saviraiškos laisvė**) – laisvė kalbėti arba kitokiais būdais skleisti informaciją (kaip kad savo įsitikinimus, pažiūras, mintis) be cenzūros. Tai viena iš pamatinių politinių teisių. Ji yra neatsiejama nuo šiuolaikinės demokratijos sampratos, įtvirtinta daugelio valstybių konstitucijose, įstatymuose, taip pat ir tarptautiniuose teisės aktuose, kaip kad Visuotinė žmogaus teisių deklaracija (19 straipsnis) arba Europos žmogaus teisių ir pagrindinių laisvių apsaugos konvencija (10 straipsnis).

Žodžio laisvė nėra absoliuti. Akivaizdžiausi jos ribojimai yra susiję su difamacijos, šmeižto, įslaptintos arba su valstybės saugumu susijusios informacijos atskleidimo draudimais.

## Taip pat skaitykite
* Žmogaus teisės
* Politinės teisės

## Šaltiniai
Azimutas

**Azimutas** geografijoje ir geodezijoje – kampas tarp **šiaurės** krypties ir krypties į tam tikrą daiktą (objektą) vietovėje; skaičiuojamas laipsniais nuo 0° iki 360° laikrodžio rodyklės judėjimo kryptimi. Pvz., rytų azimutas sudaro 90°.

**Azimutas** astronomijoje – viena iš horizontinės sistemos koordinačių – tai kampas tarp **šiaurės** krypties ir krypties į tašką, kuriame susikerta horizontas ir vertikalas, einantis per dangaus objektą. Jis skaičiuojamas laipsniais nuo 0° iki 360° laikrodžio rodyklės judėjimo kryptimi (nuo šiaurės taško į rytus). Pvz., rytų azimutas sudaro 90°. Kita horizontinės sistemos koordinatė yra aukštis arba zenitinis nuotolis. Senesniuose vadovėliuose galima rasti, kad azimutas astronomijoje matuojamas nuo pietų taško į vakarus. Toks susitarimas nustato, kad azimutas lygus nuliui, kai valandinis kampas (pirmosios pusiaujinės sistemos koordinatė) irgi lygus nuliui. Tačiau tai patogu naudoti tik stebint iš šiaurės pusrutulio platumų – kuomet dauguma žvaigždžių kulminuoja pietuose.
Meškinė (reikšmės)

**Meškine** vadinami kaimai:

* Kelmės rajone;
* Prienų rajone;
* Rokiškio rajone;
* Šakių rajone;
* Šilutės rajone.
Tartu apskritis

**Tartu apskritis** () arba **Tartuma** (*Tartumaa*) – viena iš 15 Estijos apskričių, esanti šalies rytuose. Šiaurėje ribojasi su Jegevos, vakaruose – su Viljandžio, pietvakariuose – su Valgos, pietuose – su Pelvos apskritimis, rytuose – su Peipaus ežeru. Administracinis centras – Tartu.

## Geografija
Didžiąją apskrities dalį užima žemumos. Pietuose kyla į Otepės aukštumą. Šiaurėje yra drumlinų. Rytuose ribojasi su Peipaus ežeru, vakaruose – su Vertsjervu. Tarp šių ežerų tekanti Emajegio upė kerta visą apskritį. Ties upės aukštupiu ir žemupiu yra dideli pelkynai. Trečdalį teritorijos užima miškai. 10 % Tartu apskrities ploto užima saugomos teritorijos.

## Ekonomika
Ekonominis apskrities centras – Tartu. Baldų, medienos apdirbimo, lengvoji, statybinių medžiagų pramonė. Žemės ūkis, miškininkystė, žvejyba. Tartu mieste yra universitetas.

## Gyventojai
Apskrityje gyvena 11 % Estijos gyventojų. Iš jų 2/3 Tartu mieste. Dauguma apskrities gyventojų – estai, tačiau Peipaus pakrantėje gyvena daug rusų (ir nemažai išlikusių sentikių). Miestai:
* Tartu
* Elva
* Kalastė

## Administracinis suskirstymas
**Miestų savivaldybės:**
* Tartu
* Elva
* Kalastė
**Kaimų savivaldybės:**
* Alatskivis
* Haslava
* Kambja
* Konguta
* Laeva
* Lunja
* Meksis
* Miaksa
* Neo
* Peipsierė
* Pirisarė
* Puhja
* Ranu
* Rengu
* Tartu
* Tehtverė
* Vara
* Venu
* Iulenurmė


Alatskivi mõisa peahoone.jpg
Saadjärve mõisa peahoone.jpg
Tammistu mõisa peahoone.jpg
Elva raudteejaama peahoone.jpg


## Nuorodos
* Oficiali svetainė
* Turistinė informacija
Veru apskritis

**Veru apskritis** (, ver. *Võro maakund*) arba **Veruma** (*Võrumaa*) – viena iš 15 Estijos apskričių, esanti šalies pietryčiuose. Šiaurėje ribojasi su Pelvos apskritimi, o vakaruose – su Valgos apskritimi. Pietuose turi sieną su Latvija, rytuose – su Rusija. Administracinis centras – Veru.

## Geografija
Šiaurinė ir vakarinė apskrities dalys – lygumos ir žemumos, o pietryčiuose iškilusi aukščiausia Estijoje Hanijos aukštuma (aukštis iki 318 m, Sūr Munamiagio k.).

## Gyventojai
Apskrityje gyvena beveik 3 % Estijos gyventojų. Dauguma gyventojų – estai, tačiau yra nemažai rusų. Veru apskritis apima Veru etnografinį regioną. Tankiau gyvenama centrinė ir vakarinė apskrities pusė, o aukštumose gyventojų mažiau. Miestai:
* Veru
* Antsla

## Administracinis skirstymas
**Miestų savivaldybės:**
* Veru
**Kaimų savivaldybės:**
* Antsla
* Hanja
* Lasva
* Meremiaė
* Miso
* Mienistė
* Reugė
* Semerpalu
* Urvastė
* Varstu
* Vastselina
* Veru

## Nuorodos
* Oficiali svetainė
* Veru institutas
Gruzijos nacionalinė lyga

**Gruzijos nacionalinė lyga** (, *Erovnuli Liga*) – aukščiausia Gruzijos futbolo lyga, kurioje žaidžia 10 stipriausių šalies futbolo komandų.

## Istorija

1927–1990 m. tai buvo regioninė Tarybų Sąjungos lyga, nuo 1990 m. Gruzijos futbolo federacijos organizuojama lyga tapo nepriklausomos Gruzijos aukščiausiąja lyga.

## Titulai

Per 1990–2025 m. Gruzijos čempionais yra tapę 10 klubų, tarp jų daugiausia – Tbilisio „Dinamo“ (19 kartų).

|-
| Dinamo Tbilisi ||  || 1990, 1991, 1991–92, 1992–93, 1993–94, 1994–95, 1995–96, 1996–97, 1997–98, 1998–99, 2002–03, 2004–05, 2007–08, 2012–13, 2013–14, 2015–16, 2019, 2020, 2022
|-
| Torpedo Kutaisi || 4 || 1999–00, 2000–01, 2001–02, 2017
|-
| FC Iberia 1999 || 3 || 2018, 2024, 2025
|-
| Dinamo Batumi || 2 || 2021, 2023
|-
| WIT Georgia Tbilisi || 2 || 2003–04, 2008–09
|-
| FC Zestaponi || 2 || 2010–11, 2011–12
|-
| Metalurgi Rustavi || 2 || 2006–07, 2009–10
|-
| FC Samtredia || 1 || 2016
|-
| Dila Gori || 1 || 2014–15
|-
| Sioni Bolnisi || 1 || 2005–06
|}

morališkai pasenęs ir klaidinantis

## Nuorodos
* 
* Georgia - List of Champions (Rsssf.org)
* Samtlige mestre fra Georgien (Foot.dk)
Palendriai (reikšmės)

**Palendriais** taip vadinamos šios Lietuvos gyvenvietės:

* Kelmės rajone;
* Raseinių rajone;
* Šilutės rajone.
Apolinaras Nicius

**Apolinaras Nicius** (g. 1953 m. balandžio 30 d. Kairiškiuose, Akmenės rajonas) – Lietuvos ir Akmenės rajono savivaldybės politinis bei visuomenės veikėjas.

## Biografija
1960 m. pradėjo lankyti Kairiškių septynmetę mokyklą, kuri vėliau buvo reorganizuota į vidurinę. Ją baigė 1971 m. Tais pačiais metais buvo pašauktas atlikti karinę tarnybą. Grįžęs 1973 m. pradėjo dirbti Ventos vidurinėje mokykloje pradinio karinio rengimo vadovu. 1980 m. baigė Vilniaus pedagoginio instituto Gamtos – geografijos fakulteto neakivaizdinį skyrių ir įgijo vidurinės mokyklos geografijos mokytojo specialybę. 2003 m. Šiaulių universiteto Kvalifikacijos institute baigė viešąjį administravimą.

1980–1983 m. Ventos vidurinės mokyklos direktoriaus pavaduotojas. 1983–1986 m. tuometinio Akmenės statybinių medžiagų kombinato profsąjungos komiteto pirmininkas. 1986–1997 m. Ventos vidurinės mokyklos direktorius. 1997–2003 m. Ventos miesto seniūnas. 2003–2007 m. ir 2015–2019 m. Akmenės rajono savivaldybės mero pavaduotojas. 2005–2010 m. Ventos regioninio parko direktorius. 2010–2015 m. Akmenės rajono savivaldybės administracijos direktorius.

1995–2004 m., 2007–2010 m., 2011 m. (išrinktas, bet atsisakė mandato), ir nuo 2015 m. Akmenės rajono savivaldybės tarybos narys.

1990 m. Lietuvos demokratinės darbo partijos, 1999 m. Lietuvos liberalų sąjungos narys, Akmenės skyriaus pirmininkas. 2003 m. Lietuvos liberalų ir centro sąjungos narys, Akmenės skyriaus pirmininkas, vėliau Lietuvos liberalų sąjūdžio Akmenės skyriaus pirmininkas.

Lietuvos valstybinių parkų ir rezervatų asociacijos prezidentas. Dainuoja ir groja kaimiškoje kapeloje. Žmona Nijolė, sūnūs Martynas, (g. 1984 m.), Tomas (g. 2000 m.).

## Šaltiniai
Abakas (reikšmės)

Žodis **abakas** gali reikšti:
* abakas – skaičiavimo prietaisas;
* abakas – kolonos dalis architektūroje.

Taip pat:
* Abako salos – salų grupė Bahamų šiaurėje;
* Pietų Abakas – viena iš Bahamų salyno apskričių.
Valgos apskritis

**Valgos apskritis** () arba **Valgama** (*Valgamaa*) – viena iš 15 Estijos apskričių, esanti šalies pietuose. Šiaurėje ribojasi su Viljandžio ir Tartu apskritimis, rytuose – su Pelvos ir Veru apskritimis. Pietuose turi sieną su Latvija. Administracinis centras – Valga.

## Geografija
Centrinę apskrities dalį užima žemumos. Rytuose kyla į Otepės aukštumą, vakaruose – į Sakalos aukštumą. Pietryčiuose nemažai miškingų plotų. Pagrindinė upė – Velke Emajegis.

## Gyventojai
Apskrityje gyvena 2,6 % Estijos gyventojų. Apie trečdalį apskrities gyventojų gyvena Valgos mieste. Be estų, yra rusų ir latvių. Miestai:
* Valga
* Terva
* Otepė

## Administracinis suskirstymas
**Miestų savivaldybės:**
* Terva
* Valga
**Kaimų savivaldybės:**
* Helmė
* Humulis
* Karula
* Otepė
* Palupera
* Puka
* Pedrala
* Sangastė
* Taheva
* Tielistė
* Jeru


Taagepera mõisa peahoone2.jpg
Taagepera kirik.jpg
Holdre mõisa peahoone.jpg
Sangaste mõisa peahoone1.jpg
Kuigatsi mõisa tuuleveski.jpg
Hummuli mõisa peahoone 2012.jpg


## Nuorodos
* Oficiali svetainė
Serotoninas

**Serotoninas** arba **5-hidroksitriptaminas** (**5-HT**) – biologiškai aktyvi medžiaga, hormonas ir neurotransmiteris, monoamininis neuromediatorius, sintetinamas smegenyse iš triptofano.

Serotoninas dažniausia randamas gyvūnų (taip pat ir žmonių) virškinimo trakte, kraujo plokštelėse (trombocituose) ir centrinėje nervų sistemoje. Apie 90% žmogaus viso serotonino yra enterochromafino ląstelėse virškinimo trakte, čia jis naudojamas reguliuoti virškinimo trakto judesius, peristaltiką. Šios medžiagos apykaitos modifikacija sinapsėse yra pagrindinis daugelio antidepresantų veikimo būdas. Serotoninas, sekretuojamas virškinimo trakto ląstelėse patenka per audinius į kraują. Ten neuromediatorių prisikabina trombocitų plokštelės, jose kaupiamos serotonino atsargos. Kai kraujo plokštelės dalyvauja krešėjime, jos išskiria serotoniną, kuris sutraukia kraujagysles ir kraujavimas tampa nebe toks intensyvus. Serotoninas taip pat skatina kai kurių ląstelių augimą, atsinaujinimą, todėl dalyvauja ir gyjant žaizdoms.

Serotoninas randamas ir augaluose, grybuose. Serotoninas vabzdžių venose ir augalų spygliuose yra reikalingas sukelti skausmą, kuris yra serotonino injekcijos pasekmė. Serotoniną taip pat išskiria patogeninės amebos užkrėstame virškinimo trakte, dėl išskiriamos medžiagos pertekliaus sukeliama diarėja.

Serotonino daug vaisiuose ir jų sėklose, jis stimuliuoja gyvūnų virškinimo traktą taip, kad pasišalintų sveika, nepažeista vaisiaus sėkla.

Yra daug serotonino receptorių. Serotoninas metabolizuojamas daugiausia kepenyse. Vieno tipo auglys, vadinamas karcinoidu, gali išskirti didelius kiekius serotonino į kraują, o tai gali sukelti įvairius simptomus bei šalutines ligas, taip pat ir odos raudonį.

Per dideli serotonino koncentracijos organizme pokyčiai sukelia įvairių neurologinių ligų ar sutrikimų: depresija, migrena, nemiga, schizofrenija, nerimo sutrikimai. Paskutinių tyrimų duomenimis, serotoninas siejamas su kepenų ląstelių regeneracija, veikia mitogeniškai – sukelia ląstelių dalijimąsi. 

## Išnašos
Peipaus-Pskovo ežeras

**Peipaus-Pskovo ežeras** (, ) – ežerų kompleksas Estijos ir Rusijos pasienyje. Bendras plotas – 3555 km², iš jų 1529 km² – Estijos teritorijoje. Tai penktas pagal dydį ežeras Europoje. Plotis – iki 48 km, ilgis – 143 km, baseino plotas – 47,800 km².

Sudarytas iš trijų tarpusavyje besijungiančių ežerų:

* Peipaus ežeras (, ). Didžiausias ežeras, jo plotas – 2611 km², arba 73 % bendro ploto;
* Lemio ežeras (, ), plotas – 236 km² arba 7 % nuo bendro ploto. Jame yra giliausia šių ežerų komplekse įduba – 15,3 m gylio.
* Pskovo ežeras (, ), plotas – 708 km² arba 20 % nuo bendro ploto.

Trisdešimt penkios salos, iš kurių didžiausios – Kolpino ir Pirisarės. Įteka apie trisdešimt upių. Peipaus-Pskovo ežeras – poledynmečio didelio ežero reliktas. Krantai daugiausia žemi ir durpingi, o šiauriniai ir vakariniai – smėlėti, apaugę pušų giraitėmis. Dugnas padengtas aleuritu. Nuo lapkričio iki balandžio pabaigos ežeras užšąla. Pakrančių vandenys vasarą įšyla iki 26 °C. Nors vanduo užterštas pramoninėmis atliekomis, ežeras naudojamas rekreacijai ir žvejybai. Laivyba – daugiausia tarp Pskovo ir Tartu. Vandens telkinio fitoplanktonas labai gausus (priskaičiuojama iki 800 rūšių). Zooplanktono nėra daug, jo sumažėjimas buvo stebimas 2000 metais. Ežeras labai žuvingas, priskaičiuojama iki 34 rūšių, bet ne visos žvejojamos.

1242 m. balandžio 5 d. prie Lemio ežero rytinės pakrantės įvyko Ledo mūšis tarp Aleksandro Neviškio vadovaujamos Naugardo kariuomenės ir Livonijos ordino riterių bei jų sąjungininkų estų.

Vakarinėje pakrantėje nuo XVI–XVII a. gyvena rusų sentikiai, be žvejybos užsiimantys ir daržininkyste. Visoje Estijoje garsūs čia užauginti svogūnai ir agurkai. Svarbiausios pakrančių gyvenvietės Estijoje – Mustvė, Kalastė, Rusijoje – Gdovas (didžiausias miestelis prie ežero). Netoli Pskovo ežero ir Estijos sienos įsikūręs Pskovas.

## Galerija

Vaizdas:Peipsi_jarv3.jpg|Peipaus ežeras prie Mustvės, Estijoje
Vaizdas:Peipus_Mustvee_3.JPG|Peipaus ežeras prie Mustvės, Estijoje
Vaizdas:Lake_peipus.jpg|Peipaus ežeras prie Kauksio, Estijoje
Vaizdas:Ranna-Peipussee.JPG|Peipaus ežeras prie Ranos, Estijoje
Vaizdas:Lämmijärv_Laaksaare.JPG|Lemio ežeras Estijoje
Vaizdas:Lüübnitsa.JPG|Pskovo ežero priekrantės vaizdas nuo Liubnicos kaimo Estijoje


## Šaltiniai

## Nuorodos
* Turizmas prie Peipaus ežero
Abakas

**Abakas** ( – *skaičiavimo lenta*) – senovinis skaičiavimo prietaisas, kurio prototipai skaitliukai buvo naudoti iki maždaug 1990 m., beveik 20 amžių.

Abako lenta suskirstyta juostomis, ant kurių dėliojami akmenukai. Kiekviena juosta padalyta į dvi dalis. Akmenukas padėtas apatinėje juostos dalyje atitikdavo skaičių 1, viršutinėje – 5. Kraštinė dešinioji juosta – vienetų skiltis, antroji iš dešinės – dešimčių, trečioji – šimtų ir t. t. Atsiradus juostoje daugiau kaip 10 akmenukų, vienas akmenukas dedamas į kitą juostą, kaip atitinkantis 10 buvusių.

Abakas buvo naudojamas senovės Egipte, Graikijoje, Romoje, Vakarų Europoje (iki XVIII a.). Šią lentą ir skaičiavimo sistemą V a. pr. m. e. aprašė graikų istorikas Herodotas. Senovės Romoje, I-ajame amžiuje buvo pagaminti maži metaliniai šio prietaiso analogai. VI a. Kinijoje atsirado kinų abakas, kuris buvo vadinamas *suanpan*, tik vietoj akmenukų ir juostelių buvo naudojami ant virbų suverti karoliukai.

## Šaltiniai
Sūr Munamiagis

**Sūr Munamiagis** () – aukščiausia Estijos ir Pabaltijo šalių kalva. Yra šalies pietryčiuose, Veru apskrityje, Hanijos aukštumoje. Aukštis – 318 m (arba 317 m). Yra apžvalgos bokštas. Pavadinimas estų kalba reiškia „Didžiojo Kiaušinio kalnas“.

## Šaltiniai